Toortsie se Goedvoelstorie 8 – Versekering – toortsie.com
Toortsie se Goedvoelstorie 8 – Versekering
November 21, 2016 November 24, 2016 ~ Toortsie
Soos gepubliseer in Finesse Goedvoelblogs.
Die wonderlike versekering
Op 'n afdag wat ek sommer net moedeloos voel, 'n mislukking, of ek met my rug teen die muur staan, twyfel ek in myself. 'Jy (ek), die wonderlike Christen, wat so die pad met die Here loop, jy, vir wie verhoudings tog so belangrik is, hoe is dit dan dat jy so in die klei trap, in die moeilikheid beland? Dan is jy mos glad nie so oulik soos jy jouself probeer voorhou nie, jy is mos besig om 'n wanvoorstelling van jouself te maak, vir mense 'n ander prentjie van jouself voor te hou!'
Dan kom die wonderlike besef, die gerusstelling, die wete, dat, ongeag wat ek oor myself voel, ongeag of ek sleg van myself dink, God my geweldig liefhet. Hy ken my hart, Hy ken my tekortkominge, hy weet hoekom ek optree soos ek wel doen. Hy het my lief ongeag hoe en wat ek wil, omdat Hy gekies het om my lief te hê. Hy het my nie lief oor iets goeds wat ek gedoen het nie, Hy het my in elk geval lief, en sou ek dalk so 'n mislukking voel, amper onchristelik voel, maak dit nie saak nie, want Hy belowe in Sy Woord dat Hy my sal vashou en niks my ooit uit Sy hand sal ruk nie.
Wat 'n genade! Wat 'n gerusstelling! Wat 'n voorreg om te weet dat Hy daar is, altyd daar is, altyd beskikbaar is, dat Hy my met Sy groot hand sal vashou, deurtrek deur 'n krisis, regop hou totdat ek weer sterk genoeg is om self te staan.
Wat 'n wonderlike Here om te dien!
Onthou, God het vir jóú oneindig lief. Regtig lief. Omdat Hy wil. Omdat Hy gekies het om jou lief te hê, selfs op jou afdag.
Posted in Geleefde Christenskap, Toortsie se voelgoedstories	Alle lof aan 'n wonderlike HereEk voel 'n mislukkingMislukkingOnseker van jouselfVoel jy 'n mislukking?
‹ PreviousWanneer 'n profeet moedeloos raak
Next ›Prince Charming tussen die manne
3 thoughts on "Toortsie se Goedvoelstorie 8 – Versekering"
November 21, 2016 om 11:44 vm
Ek is so bly dis nie ons werke wat ons in Sy guns bring nie, dan het ek kort-kort uit die bus geval. Alles net genade onbeskryflik groot!!!
November 21, 2016 om 12:57 nm
'Hy het my lief omdat Hy gekies het om my lief te hê.' Daardie sinnetjie het nou weer vir my uitgestaan, Toortsie. Dit is my sin vir vandag.